ઉલ્લેખનીય છે કે, ૩૧મી મેના રોજ ગાંધીનગર નજીકના એક ગામમાં રહેતો ગરીબ પરિવાર રાત્રે જમી પરવારીને સુઈ ગયો હતો. દરમિયાન અચાનક મોડીરાત્રે માતા- પિતા અને પુત્ર ત્રણેયનો શ્વાસ રુંધાવા લાગ્યો હતો. તાત્કાલિક તેમને ગાંધીનગર સિવિલ હોસ્પિટલ લઈ જવામાં આવ્યા પરંતુ ત્યાં સુધીમાં માતા અને પિતા બંનેનું મોઢામાંથી ફીણ નીકળી જઈને મોત નિપજયુ હતુ. તો બીજી તરફ પુત્ર ગંભીર હાલતમાં આઈસીયુમાં સારવાર હેઠળ દાખલ હતો. ઘટનાની જાણ થતા ઈન્ફોસીટી પોલીસ સ્થળ પર પહોંચી ગઈ હતી. ૧૬ વર્ષની સગીર દીકરી સિવાય અન્ય ત્રણ સભ્યોને જ ખોરાકી ઝેરની અસર થતાં પોલીસને શરૂઆતથી શંકા હતી. પોલીસ પૂછપરછ દરમિયાન સગીર દીકરીએ જણાવ્યુ હતું કે, તેણે સાંજે જમી લીધું હતું અને તેણે બટાકા પૌવા ખાધા હતા જ્યારે અન્ય ત્રણ સભ્યોએ રીંગણ બટાકાનું શાક અને રોટલો ખાધા હતા. પોલીસે સ્થળ પર જઈને રાત્રે જમવા માટે વપરાયેલી થાળી અને શાકની તપેલીની ફોરેન્સિક તપાસ કરાવવા નિર્ણય લીધો ત્યારે સગીરાએ જણાવ્યુ હતું કે, તેણે રાત્રે વાસણો ધોઈ નાખ્યા હતા. સગીરા ઘટનાના દિવસથી જ પોલીસને ગેરમાર્ગે દોરતી હતી.